****

|  |  |
| --- | --- |
| **Naziv obveznika:** VIDRA-Agencija za regionalni razvoj Virovitičko-podravske županije | **Broj RKP-a:** 43896 |
| **Sjedišta obveznika:** Augusta Šenoe 1, Virovitica | **Matični broj:** 02446774 |
| **Razina:** 21 | **OIB:** 62056168103 |
| **Razdjel:** 0 | **Šifra djelatnosti prema NKD-u 2007.:** 70.20.0 |

**BILJEŠKE UZ FINANCIJSKE IZVJEŠTAJE**

**VIDRA-Agencije za regionalni razvoj Virovitičko-podravske županije**

**za razdoblje od 01.01. do 30.06.2025. godine**

**Bilješke uz Obrazac: Izvještaj o prihodima i rashodima, primicima i izdacima**

**Bilješka broj 1 – vezana uz šifru 6**

Prihodi poslovanja za razdoblje 01.01. do 30.06.2025. godine iznose 416.970,80 eura što je smanjenje za 26,30% iznosa u istom razdoblju prethodne godine. Prihodi su manji jer su u istom razdoblju prošle godine doznačena sredstava za zadnji Zahtjev za nadoknadom sredstava za projekt tehničke pomoći VIDRA-TEC 2 i doznaka iz Fonda za sufinanciranje po završetku projekta VIDRA-TEC 2 .

**Bilješka broj 2 – vezana uz šifru 63**

Pomoći iz inozemstva i od subjekata unutar općeg proračuna iznose 191.593,13 eura što je smanjenje za 52,30% prihoda istog razdoblja prethodne godine. Razlog smanjenja je u već navedenim doznakama iz prethodnog razdoblja.

**Bilješka broj 3 – vezana uz šifru 638**

Pomoći temeljem prijenosa EU sredstava iznose 191.593.13 eura što je za 43,20% manje prihoda od istog razdoblja prethodne godine. Odnose se na doznaku trećeg obroka nove tehničke pomoći, odnosno Sporazum o dodijeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova koji je doznačen u identičnom iznosu kao i prethodne godine.

**Bilješka broj 4 – vezana uz šifru 652**

Prihodi po posebnim propisima iznose 981,44 eura i odnose se na prihode na temelju refundacija iz prethodnih godina u iznosu 35,36 eura (ispravak krivih obračuna iz prethodne godine) i na Prihode s naslova osiguranja, refundacija štete i totalne štete u iznosu 946,08 eura (refundacija po polici kasko osiguranja za).

**Bilješka broj 5 – vezana uz šifru 671**

Prihodi iz nadležnog proračuna za financiranje redovne djelatnosti proračunskih korisnika iznose 224.396,23 eura što je za 36,70% više od prihoda istog razdoblja prethodne godine. Prihodi su veći zbog manjih iznosa iz projekata tehničke pomoći.

**Bilješka broj 6 – vezana uz šifru 3**

Rashodi poslovanja iznose 441.990,48 eura što je povećanje za 11,50% u odnosu na prethodnu godinu.

**Bilješka broj 7 – vezana uz šifru 311**

Rashodi za zaposlene iznose 396.755,30 eura te su povećani za 13,20% u odnosu na isto razdoblje prethodne godine zbog povećanja koeficijenata za obračun plaće s listopadom 2024. godine.

**Bilješka broj 8 – vezana uz šifru 312**

Ostali rashodi za zaposlene iznose 28.672,24 eura i za 36,90% su manji nego u istom razdoblju prethodne godine. Smanjenje se odnosi prestanak rada izaslane radnice u Bruxellesu kojoj se obračunavala refundacija za najam stana.

**Bilješka broj 9 – vezana uz šifru 313**

Doprinosi na plaće iznose 43.307,55 eura te su za 25,50% veći u odnosu na prethodno razdoblje, zbog već navedenih povećanja koeficijenata.

**Bilješka broj 10 - vezana uz šifru 32**

Materijalni rashodi iznose 45.225,64 eura te su manji za 2,00% u odnosu na rashode prethodne godine.

**Bilješka broj 11 – vezana uz šifru 3211**

Rashodi za službena putovanja iznose 1.389,30 eura što je za 79,90% manje u odnosu na isto razdoblje prethodne godine, a razlog smanjenja jest u tome što ove godine nije bilo inozemnih putovanja što podrazumijeva veće iznose za noćenja te za avionske karte.

**Bilješka broj 12 – vezana uz šifru 3212**

Naknade za prijevoz, za rad na terenu i odvojen život iznose 8.998,00 eura te su za 4,30% manji u odnosu na isto razdoblje prethodne godine. Smanjenje je nastalo zbog odlaska zaposlenica za komplikacije i/ili rodiljne dopuste te im se nije isplaćivao prijevozni trošak.

**Bilješka broj 13 – vezana uz šifru 3213**

Stručno usavršavanje zaposlenika iznosi 1.783,25 eura što je povećanje za 3,90% u odnosu na isto razdoblje prethodne godine.

**Bilješka broj 14 – vezana uz šifru 322**

Rashodi za materijal i energiju iznose 8.192,70 eura te su se povećali za 56,20% u odnosu na isto razdoblje prethodne godine. Razlog povećanja jest puno veći iznosi nabavljenog uredskog materijala (povećanje za 143,80%).

**Bilješka broj 15 – vezana uz šifru 3223**

Troškovi energije iznose 5.216,07 eura što je za 18,20% više od troška u istom razdoblju prošle godine. Troškovi su veći zbog viših iznosa računa za prirodni plin te većih troškova za motorni benzin i dizel gorivo zbog nabave novog službenog vozila.

**Bilješka broj 16 – vezana uz šifru 3225**

Sitni inventar i autogume iznose 946,26 eura, dok u istom razdoblju prethodne godine troškova nije bilo. Nabavljeni su ovlaživači zraka zbog problema sa suhoćom zraka te drugih potrepština.

**Bilješka broj 17 – vezana uz šifru 323**

Rashodi zausluge iznose 19.587,43 eura i povećali su se za 8,40% u odnosu na prethodnu godinu zbog većih troškova koji se odnose na tekuće i investicijsko održavanje prijevoznih sredstava, odnosno popravak automobila. Povećanja u strukturi rashoda za usluge se očituju na kontu 32399 Ostale usluge zbog provođenja dezinsekcije poslovnih prostorija te popravka/ zamijene stakala na ulaznim vratima.

**Bilješka broj 18 – vezana uz šifru 329**

Ostali nespomenuti rashodi poslovanja iznose 5.274,96 i veći su za 10,20% u odnosu na prethodnu godinu. Rezultat povećanja rashoda jest povećanje na kontu 3294 Članarine i norme jer je ove godine plaćena članarina za HGK za cijelu godinu početkom godine, a ne mjesečno kao do sad te većih rashoda za ostale nespomenute rashode poslovanja.

**Bilješka broj 19 – vezana uz šifru 34**

Financijski rashodi su se smanjili za 99,40% i iznose 0,04 eura i odnose se samo na zateznu kamatu.

**Bileška broj 20 – vezana uz šifru 383**

Kazne, penali i naknade štete iznose 9,50 eura i odnosi se na kaznu za parkiranje za službeni automobil.

**Bilješka broj 21 – vezana uz šifru Y001**

U prvoj polovici 2025. godine ostvaren je manjak prihoda poslovanja u iznosu 25.019,68 eura (razlika između prihoda poslovanja 416.970,80 eura i rashoda poslovanja 441.990,48 eura).

**Bilješka broj 22 – vezana uz šifru 4**

Rashodi za nabavu nefinancijske imovine iznose 2.640,44 eura i odnosi se na nabavu mobilnih uređaja i perilice posuđa.

**Bilješka broj 23 – vezana uz šifru Y004**

Ukupan manjak prihoda iznosi 27.660,12 eura, odnosno manjak prihoda poslovanja od 25.019,68 eura uvećan je za manjak prihoda od nefinancijske imovine u iznosu od 2.640,44 eura.

**Bilješka broj 24 – vezana uz šifru X006**

Višak prihoda i primitaka raspoloživ u sljedećem razdoblju iznosi 86.793,59 eura. Preneseni višak iz prethodnog razdoblja iznosi 114.453,71 euro i umanjen je za ukupan manjak prihoda od 27.660,12 eura.

**Bilješke uz Obrazac: Izvještaj o obvezama**

**Bilješka broj 1 – vezana uz šifru V001**

Stanje obveza na početku izvještajnog razdoblja (od 01.01.2025 godine) iznosi 64.609,22 eura što odgovara stanju na kraju prethodnog izvještajnog razdoblja (31.12.2024. godine).

**Bilješka broj 2 – vezana uz šifre V002 do N24**

Povećanje obveza u izvještajnom razdoblju iznosi 446.350,39 eura, a odnosi se na povećanje obveza za rashode poslovanja u iznosu 442.056,20 eura (obveze za zaposlene 404.448,02 eura, obveze za materijalne rashode 37.598,64 eura, obveze za financijske rashode 0,04 eura i obveze za donacije, kazne, naknade šteta i kapitalne pomoći 9,50 eura) i obveze za nabavu nefinancijske imovine 2.640,44 eura.

**Bilješka broj 3 – vezana uz šifre V004 do P24**

Podmirene obveze u izvještajnom razdoblju iznose 444.528,01 euro, a odnose se na podmirene obveze za rashode poslovanja u iznosu 440.233,82 eura (od toga obveze za zaposlene 402.258,78 eura, obveze za materijalne rashode 37.715,15 eura, obveze za financijske rashode 0,04 eura, i obveze za donacije, kazne, naknade šteta i kapitalne pomoći 9,50 eura i ostale tekuće obveze 250,35 eura) te podmirene obveze za nabavu nefinancijske imovine u iznosu od 2.640,44 eura.

**Bilješka broj 4 – vezana uz šifru V006**

Stanje obveza na kraju izvještajnog razdoblja iznosi 66.431,60 eura te se odnosi na nedospjele obveze za plaću za lipanj 2025. godine i materijalne rashode čije je dospijeće u srpnju 2025. godine.

Mjesto: Virovitica

Datum: 30. lipnja 2025. godine

Osoba za kontaktiranje: Monika Jurenac, mag.oec.

Telefon: 033/722-071

Zakonski predstavnik: Emina Kovač, mag.oec.

Zakonski predstavnik

(potpis)